АҞӘА, цәыббра 12 – Sputnik. ЕАР-еи Шьамтәылатәи Аџьар Ҟаԥшьи (SARC) жәабранмза аахыс раԥхьаӡа акәны алагерь Рукбан ахь агуманитартә цхыраара наргеит ахҵәацәа рзы ҳәа аанацҳауеит РИА Новости.
"ЕАР-еи SARC-и уажәы хынтәуп алагерь ахь агуманитартә цхыраара наргоижьҭеи. Аԥхьатәи аоперациа мҩаԥысит 2018 абҵарамзазы, аҩбатәи – 2019 шықәса жәабранмзазы", - ҳәа арбоуп арелиз аҿы.
Ацхыраара рыҭан 15 нызқьҩык рҟынӡа алагерь аҿы иҟоу ауааԥсыра.
Ет-Танфа иахьаҵанакуа Шьамтәылеи Иорданиеи рҳәааҿы игылоуп ЕАА арратә база. Рукбани иареи 55 километра рыбжьоуп. Арҭ аҵакырақәа ахылаԥшра азыруеит америкатәи аруаа.
28 нызқьҩык рҟынӡа ахҵәацәа алагер рзынмыжьуа, шасыс иҟоуп.